**Küsimusleht nr 167**

**Taliteed**

Taliteede all mõistetakse talvisel ajal kasutatud otseteid üle soode, rabade, järvede, väinade ja lahtede, mis mitmesuguste vedude osas etendasid minevikus küllaltki olulist osa. Seoses mootorveokite levikuga kadus vajadus hobuliikluse ja ka tali­teede järgi. Kuna endised taliteed on osa meie mineviku ma­jandus- ja kultuurielust, siis on andmete kogumine nende koh­ta hädavajalik nagu muudegi minevikunähtuste kohta. Eesti NSV Riiklik Etnograafiamuuseum loodab Teie lahkele kaasabi­le endiste taliteede kohta materjalide jäädvustamisel.

1.Milline oli talitee kohalik nimetus?

1. Milliseid asulaid (külasid) ühendas paikkondlik talitee ja milliseid kohti see läbis? (Palume anda võimalikult üksik­asjalik kirjeldus ja lisada skemaatiline plaan, millel toodud ka alalised teed ja asulad. Kohanimede osas on vajalik välja sel­gitada endisaegsed ja anda ka uued tänapäeval kasutatavad nimetused. Talitee märkida skeemil punktiirjoonena.)
2. Kas leidub mingeid teateid paikkondliku talitee rajami­se kohta?
3. Kas talitee ääres paiknes kõrtse? (Tuua nimed, lähemad kirjeldused ja skemaatilised hoonestusplaanid.)
4. Millal kasutati Teie piirkonnas veel endisaegset taliteed? (Aasta.)
5. Milliseid rahvapärimusi teatakse ümbruskonnas kohaliku talitee kohta?
6. Milline on paikkondliku talitee praegune seisund? (Anda lühike kirjeldus.)
7. Kui on veel mingeid täpsustavaid teateid taliteede kohta. palume need lahkelt lisada.

Koostajad: JAAGUP LOOSALU

KALJU KONSIN